
Nr............/ ............2026 Municipiul Baia Mare
Nr............/ ............2026 AIESEC Cluj-Napoca
Nr.........../...............2026 Inspectoratul Școlar Județean Maramureș
Nr.........../...............2026 Liceul Tehnologic Transilvania
					
ACORD DE COOPERARE ÎNCHEIAT  ÎN BAZA H.C.L. NR. 
aNEXA 1 LA h.c.l. NR.   

I. Părţile

Între,
Municipiul Baia Mare, str. Gh. Şincai nr. 37, Baia Mare, judeţul Maramureş, telefon 0262/211001, fax 0262/212332, cod fiscal 3627692, cont RO61 TREZ 24A6 7500 0591 100X deschis la Trezoreria Baia Mare, reprezentată prin Ioan Doru Dăncuș, având funcţia de Primar, denumit în continuare ”Partener”

Asociația AIESEC Cluj-Napoca, înregistrată în Registrul Special al Asociaţiilor şi Fundaţiilor în baza sentinţei civile 563C/1997 din 31 martie 1997, emisă de Judecătoria Cluj-Napoca, cu sediul în Municipiul Cluj-Napoca, str. Regele Ferdinand nr. 22-26, etaj 3, județul Cluj, cod fiscal 9549810, reprezentată prin Lucas-Ștefan Mureșan, având funcţia de Președinte, denumită în continuare ”Partener”

Inspectoratul Școlar Județean Maramureș, str. Petöfi Sandor nr. 14, cod poştal 430165, Baia Mare, cod fiscal 3694713, reprezentat prin Mihai-Cosmin Pop, având funcția de Inspector școlar general, denumit în continuare ”Partener”  

ȘI

Liceul Tehnologic ”Transilvania”, Str. 8 Martie, nr. 7, cod poștal 430406, Baia Mare, cod fiscal 3694683, reprezentat prin Victor Todoruț, având funcția de Director, denumit în continuare ”Partener”    

s-a convenit încheierea prezentului Acord de cooperare, cu respectarea următoarelor clauze:

II. Obiectul acordului
Art. 2 
Obiectul Acordului îl constituie cooperarea între părți în vederea organizării în parteneriat a unor ateliere educative pentru copii și adolescenți – proiecte educaționale sub umbrela ONU, bazate pe Obiectivul de Dezvoltare Durabilă Educație – în perioada 28 iunie 2026 – 14 septembrie 2026.

Proiectul se desfășoară pe durata a 6 săptămâni de activități efective cu beneficiarii, pe baza următorului calendar rezumativ:

Săptămâna 1
- Sesiune introductivă cu partenerii, pregătirea activităților care se vor desfășura; 

Săptămâna 2
- Desfășurarea de activități artistice de prim pas cu beneficiarii, pentru ca aceștia să aibă primul contact cu diferitele materiale artistice și media, explorarea științei mediului prin artă și a problemelor sociale istorice și contemporane prin literatură;

Săptămâna 3 
- Crearea unei opere de artă într-un timp limitat sau utilizarea numai a unor materiale specifice, organizarea unui atelier în care participanții să poată colabora la o mică piesă de artă sau să experimenteze cu diferite medii legate de proiect (de exemplu, pictură, sculptură, design digital);

Săptămâna 4
- Explorarea comunității locale, inclusiv repere, parcuri și tradiții culturale, realizarea unui studiu de caz sau a unei prezentări despre legătura artelor cu viitorul lor (diversificată prin subiecte, domenii de cercetare, culturi etc.);
 
Săptămâna 5
- Atelier: Explorarea multiculturalității, expoziție de artă cu toate activitățile artistice din ultimele săptămâni;

Săptămâna 6
- Elaborarea raportului final de proiect și prezentarea acestuia membrilor AIESEC și reprezentanților ONG-urilor, dezbateri privind impactul proiectului, modul în care beneficiarii s-au dezvoltat, lucruri de îmbunătățit;

III.	Durata acordului
Art. 3 

Prezentul acord intră în vigoare la data semnării acestuia de către ultima parte, dar nu mai târziu de data începerii acțiunilor, urmând a-și înceta valabilitatea după executarea obligațiilor asumate de părți, la data finalizării proiectului ce face obiectul prezentului Acord. 
Perioada în care voluntarii Asociației AIESEC Cluj-Napoca beneficiază de cazare în spațiile cu această destinație din incinta Liceului Tehnologic Transilvania este 28 iunie 2026 – 14 septembrie 2026.

IV. Obligaţiile părţilor 
Art. 4  
Municipiul Baia Mare se obligă:

a) să participe la organizarea și buna desfășurare a proiectului-obiect al acordului;
b) să pună la dispoziție domeniul public al municipiului Baia Mare reprezentat de spațiile de cazare – cămine – din incinta Liceului Tehnologic Transilvania pentru desfășurarea proiectului;

Art. 5 
Asociația AIESEC Cluj-Napoca se obligă
a) să participe la organizarea și buna desfășurare a proiectului-obiect al acordului;
b) să asigure prezența voluntarilor și a beneficiarilor proiectului și realizarea activităților prevăzute;
 c) să promoveze Municipiul Baia Mare ca partener al proiectului, respectând regulile din Manualul de Identitate Vizuală al Municipiului Baia Mare. Înainte de promovare, materialele vor fi trimise Municipiului Baia Mare pentru aprobare.
d) să mențină curățenia și starea adecvată a spațiilor de cazare și a spațiilor comune din incinta Liceului Tehnologic Transilvania; 
e) să obțină toate avizele/autorizațiile necesare pentru desfășurarea proiectului;
f) să comunice Municipiului Baia Mare orice situație neprevăzută intervenită în derularea proiectului desfășurat conform prezentului Acord.

Art. 6
Inspectoratul Școlar Județean Maramureș se obligă:
a) să coordoneze partenerii pe durata de desfășurare a proiectului.

Art. 7
Liceul Tehnologic Transilvania se obligă:
a) să gestioneze, în colaborare cu organizația AIESEC Cluj-Napoca, activitățile organizatorice și logistice care țin de cazarea voluntarilor pe durata proiectului;
b) să comunice Municipiului Baia Mare orice situație neprevăzută intervenită în derularea proiectului desfășurat conform prezentului Acord.

V. Forţa majoră
Art. 8 
Forţa majoră exonerează de răspundere părţile, în cazul neexecutării parţiale sau totale a obligaţiilor asumate prin prezentul acord. Prin forţă majoră se înţelege un eveniment independent de voinţa părţilor, imprevizibil şi insurmontabil, apărut după încheierea acordului şi care împiedică părţile să execute total sau parţial obligaţiile asumate.

VI.	Încetarea acordului
Art. 9 

Prezentul acord poate înceta în următoarele situaţii:
a) prin acordul scris şi semnat al tuturor părţilor;
b) când realizarea obiectului acordului este evident imposibilă prin intervenţia unui act de autoritate;
c) la expirarea termenului pentru care a fost încheiat;
d) de plin drept, în cazul în care una din părți nu își execută una din obligațiile asumate prin prezentul acord, cu suportarea consecințelor legale.

VII.	Litigii
Art. 10 

Litigiile care se vor naşte din prezentul acord sau în legătură cu prezentul acord, inclusiv cele referitoare la validitatea, interpretarea, executarea sau desfiinţarea lui vor fi soluţionate pe cale amiabilă, în caz contrar, competenţa de soluţionare revenind instanţelor judecătoreşti.




VIII.	Dispoziţii finale
Art. 11 

Prezentul acord intră în vigoare la data semnării sale de către părţi.
Prezentul acord s-a încheiat şi semnat în 4 exemplare originale, de egală valoare juridică, câte un exemplar pentru fiecare parte.




MUNICIPIUL BAIA MARE																     																							 ASOCIAȚIA AIESEC CLUJ-NAPOCA
																																																																						

Reprezentat de																																																															Reprezentată de:
																																																																																														
Primarul Municipiului Baia Mare																																		Președinte																					
Ioan Doru Dăncuș 																																																									Lucas-Ștefan Mureșan																																													               																																																						
						
																																																																																		

Direcția Juridică																																				                       INSPECTORATUL ȘCOLAR      
Director executiv																																																	          JUDEȚEAN MARAMUREȘ
Nicoleta Mitre																																																													 

						                                                                           Inspector școlar general
																															                                                     Mihai-Cosmin Pop


Direcția Comunicare și Relații Publice 																																																																																											
Director executiv																																																													
Mihai Cosmin Mesaroș																																																		


Serviciul Parteneriate Civice																																								LICEUL TEHNOLOGIC   
Șef Serviciu																																																																					TRANSILVANIA
Livia Lenghel																																																												


Întocmit                                                                   Director
Inspector superior                                                   Prof. Victor Todoruț 
Delia Varga



	
	 4 ex. / D.V. / 16.04.2026 


[image: E:\Documents\BaiaMare\romania.eps]

	
	 4 ex. / D.V. / 16.04.2026 


[image: E:\Documents\BaiaMare\romania.eps]
image2.wmf

image1.wmf

